作者：魏了翁
词牌/韵律：洞庭春色・沁园春

paragraphs: 花帽檐行，宝钗梁畔，还是上元。
看去年芳草，如今又绿，当时皓月，此夕仍圆。
节序驱人人不解，道岁岁年年都一般。
看承处，有烛龙照夜，铁凤连天。
东风不知倦客，又吹向楼阁山巅。
任管弦闹处，诗豪得志，绮罗香里，侠少当权。
客与溪翁无一事，但随俗簪花含笑看。
无限意，更醉骑花影，饱看丰年。